Neuvoston asetus (ETY) N:o 3925/91, annettu 19 päivänä joulukuuta 1991, yhteisön sisäisen lentomatkan suorittavien henkilöiden käsimatkatavaroihin ja kirjattuihin matkatavaroihin sekä yhteisön sisäisen merimatkan suorittavien henkilöiden matkatavaroihin kohdistuvien tarkastusten ja muodollisuuksien lakkauttamisesta



Virallinen lehti nro L 374 , 31/12/1991 s. 0004 - 0006

Suomenk. erityispainos Alue 7 Nide 4 s. 0064

Ruotsink. erityispainos Alue 7 Nide 4 s. 0064



NEUVOSTON ASETUS (ETY) N:o 3925/91, annettu 19 päivänä joulukuuta 1991, yhteisön sisäisen lentomatkan suorittavien henkilöiden käsimatkatavaroihin ja kirjattuihin matkatavaroihin sekä yhteisön sisäisen merimatkan suorittavien henkilöiden matkatavaroihin kohdistuvien tarkastusten ja muodollisuuksien lakkauttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen (), toimii yhdessä Euroopan parlamentin kanssa (), ottaa huomioon talous- ja sosiaalikomitean lausunnon (), sekä katsoo, että perustamissopimuksen 8 a artiklassa määrätään, että sisämarkkinat käsittävät alueen, jolla ei ole sisäisiä rajoja ja jolla erityisesti tavaroiden vapaa liikkuvuus taataan; tässä suhteessa lentokentät ja satamat ovat erityisasemassa, koska ne voivat samalla muodostaa sekä ulkorajan että sisärajan; vapaan liikkuvuuden periaatteen soveltamisen on kuitenkin johdettava siihen, että yhteisön sisäisen lentomatkan suorittavien henkilöiden käsimatkatavaroiden ja kirjattujen matkatavaroiden sekä yhteisön sisäisen merimatkan suorittavien henkilöiden matkatavaroiden tarkastukset lakkautetaan, lentomatka voi kuitenkin muodostua sarjasta perättäisiä lentoja osittain yhteisön alueella ja osittain sen ulkopuolella; tiettyjen lentomatkojen kohtelussa on otettava huomioon tarkastusjärjestelmän ja kansainvälisen kilpailun käytännön tarpeet; tällaisia erityistapauksia varten on oltava erityissäännöksiä, merikuljetukseen voi sisältyä erityyppisiä matkoja; tiettyjä merikuljetusten erityistapauksia varten on oltava erityissäännöksiä, edellä tarkoitettuja erityissäännöksiä on sovellettava niiden kuitenkaan rajoittamatta turvatarkastuksia, ja jäsenvaltioiden on kuitenkin voitava toteuttaa yhteisön oikeuden kanssa sopusoinnussa olevia erityistoimenpiteitä tarkastusten suorittamiseksi poikkeustapauksissa, erityisesti estääkseen rikollista toimintaa, joka liittyy varsinkin terrorismiin, huumeisiin ja taideteosten laittomaan kauppaan, ON ANTANUT TÄMÄN ASETUKSEN: 1 artikla 1. Jollei 3, 4 tai 5 artiklasta muuta johdu, minkäänlaisia tarkastuksia tai muodollisuuksia ei kohdisteta: - yhteisön sisäisen lentomatkan suorittavan henkilön käsimatkatavaroihin ja kirjattuihin matkatavaroihin, - yhteisön sisäisen merimatkan suorittavan henkilön matkatavaroihin. 2. Tätä asetusta sovelletaan rajoittamatta: - jäsenvaltioiden viranomaisten, satama- tai lentokenttäviranomaisten taikka kuljetusliikkeiden matkatavaroihin kohdistamia turvatarkastuksia, - jäsenvaltioiden määräämiin kieltoihin tai rajoituksiin liittyviä tarkastuksia, jos ne ovat sopusoinnussa Euroopan yhteisöjen kolmen perustamissopimuksen kanssa. 2 artikla Tässä asetuksessa tarkoitetaan: 1. "yhteisön lentokentällä" lentokenttää, joka sijaitsee yhteisön tullialueella; 2. "yhteisön kansainvälisellä lentokentällä" yhteisön lentokenttää, joka saatuaan toimivaltaisilta viranomaisilta luvan, on oikeutettu lentoliikenteeseen kolmansien maiden kanssa; 3. "yhteisön sisäisellä lennolla" lentokoneen liikkumista kahden yhteisössä sijaitsevan lentokentän välillä tekemättä välilaskua näiden välillä ja lähtemättä yhteisön ulkopuoliselta lentokentältä tai saapumatta sellaiselle; 4. "yhteisön satamalla" satamaa, joka sijaitsee yhteisön tullialueella; 5. "yhteisön sisäisellä merimatkalla" sellaisen aluksen liikkumista kahden yhteisön sataman välillä välisatamiin poikkeamatta, joka harjoittaa säännöllistä liikennettä kahden tai useamman määrätyn yhteisön sataman välillä; 6. "huvialuksella" yksityistä alusta, joka on tarkoitettu matkoihin käyttäjän määräämillä reiteillä; 7. "turisti- tai liikelentokoneella" yksityistä lentokonetta, joka on tarkoitettu matkoihin käyttäjän määräämillä reiteillä. 3 artikla Tarkastukset ja muodollisuudet, jotka kohdistuvat: 1. lentomatkan suorittavan henkilön käsimatkatavaroihin ja kirjattuihin matkatavaroihin tämän matkustaessa yhteisön ulkopuoliselta lentokentältä lähtevällä ja yhteisön lentokentälle tehdyn välilaskun jälkeen tätä lentoa toiselle yhteisön lentokentälle jatkavalla lentokoneella, suoritetaan tällä viimeisellä lentokentällä, jos se on yhteisön kansainvälinen lentokenttä; 2. lentomatkan suorittavan henkilön käsimatkatavaroihin ja kirjattuihin matkatavaroihin tämän matkustaessa yhteisön lentokentälle välilaskun tekevällä ja tätä lentoa yhteisön ulkopuoliselle lentokentälle jatkavalla lentokoneella, suoritetaan lähtölentokentällä, jos se on yhteisön kansainvälinen lentokenttä; 3. yhden aluksen suorittamaa ja perättäisistä merimatkoista koostuvaa, yhteisön ulkopuolisesta satamasta lähtevää, yhteisön ulkopuolisessa satamassa poikkeavaa tai yhteisön ulkopuoliseen satamaan päättyvää merikuljetusta käyttävän henkilön matkatavaroihin, suoritetaan siinä satamassa, jossa kyseiset matkatavarat lastataan tai puretaan. 4 artikla Tarkastukset ja muodollisuudet, jotka kohdistuvat: 1. huvialuksella matkustavan henkilön matkatavaroihin, suoritetaan aluksen lähtö- ja määräpaikasta riippumatta missä tahansa yhteisön satamassa; 2. turisti- tai liikelentokoneessa matkustavien henkilöiden matkatavaroihin: - suoritetaan ensimmäisellä saapumislentokentällä, jonka on oltava yhteisön kansainvälinen lentokenttä, jos lento saapuu yhteisön ulkopuoliselta lentokentältä ja jatkaa lentoa välilaskun jälkeen toiselle yhteisön lentokentälle, - suoritetaan viimeisellä yhteisön kansainvälisellä lentokentällä, jos lento saapuu yhteisön lentokentältä ja jatkaa lentoa välilaskun jälkeen yhteisön ulkopuoliselle lentokentälle. 5 artikla Lukuun ottamatta poikkeustapauksia, jotka määritetään 8 artiklassa säädettyä menettelyä noudattaen, tarkastukset ja muodollisuudet, jotka kohdistuvat: 1. yhteisön ulkopuoliselta lentokentältä yhteisön lentokentälle lentokoneessa tuotaviin kirjattuihin matkatavaroihin, jotka siirretään tällä yhteisön lentokentällä toiseen, yhteisön sisäisen lennon suorittavaan lentokoneeseen, suoritetaan yhteisön sisäisen lennon saapumiskentällä, jos tämä on yhteisön kansainvälinen lentokenttä; 2. yhteisön lentokentällä yhteisön sisäisen lennon suorittavaan lentokoneeseen lastattuihin matkatavaroihin, jotka on tarkoitus siirtää toisella yhteisön lentokentällä lentokoneeseen, jonka määräpaikkana on yhteisön ulkopuolinen lentokenttä, suoritetaan yhteisön sisäisen lennon lähtökentällä, jos tämä on yhteisön kansainvälinen lentokenttä; 3. yhteisön lentokentälle vuoro- tai tilauslentokoneella yhteisön ulkopuoliselta lentokentältä tuotaviin matkatavaroihin, jotka siirretään tällä yhteisön lentokentällä yhteisön sisäisen lennon suorittavaan turisti- tai liikelentokoneeseen, suoritetaan vuoro- tai tilauslentokoneen saapumiskentällä; 4. matkatavaroihin, jotka lastataan yhteisön lentokentällä yhteisön sisäisen lennon suorittavaan turisti- tai liikelentokoneeseen ja jotka siirretään toisella yhteisön lentokentällä vuoro- tai tilauslentokoneeseen, jonka määräpaikkana on yhteisön ulkopuolinen lentokenttä, suoritetaan vuoro- tai tilauslentokoneen lähtökentällä. 6 artikla 1. Perustetaan lento- ja merimatkustajien matkatavaroiden liikennettä käsittelevä komitea, jäljempänä "komitea", joka muodostuu jäsenvaltioiden edustajista ja jonka puheenjohtajana on komission edustaja. 2. Komitea vahvistaa työjärjestyksensä. 7 artikla Komitea on toimivaltainen tutkimaan kaikki tämän asetuksen soveltamiseen liittyvät kysymykset, jotka komitean puheenjohtaja saattaa sen käsiteltäviksi joko omasta aloitteestaan tai jäsenvaltion edustajan pyynnöstä. 8 artikla 1. Tämän asetuksen soveltamiseksi tarvittavat säännökset annetaan 2 ja 3 artiklassa määriteltyä menettelyä noudattaen. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Komitea antaa lausuntonsa perustamissopimuksen 148 artiklan 2 kohdassa määrätyllä enemmistöllä. 3. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. c) Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 9 artikla 1. Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tätä asetusta sovelletaan 1 päivästä tammikuuta 1993. 2. Neuvosto tarkastelee tätä asetusta uudelleen 1 päivään lokakuuta 1992 mennessä komission kertomuksen perusteella, jonka komissio antaa niiden sisämarkkinoiden toteuttamista koskevien säännösten, jotka ovat tarpeen tämän asetuksen moitteettoman soveltamisen kannalta, ja erityisesti matkustajien verovapausrajoitusten poistamista yhteisön sisäisessä liikenteessä koskevien säännösten yhdenmukaistamisen vaiheesta. Kertomukseen voi liittyä ehdotuksia, joista neuvosto päättää määräenemmistöllä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1991. Neuvoston puolesta Puheenjohtaja P. DANKERT () EYVL N:o C 212, 25.8.1990, s. 8 () EYVL N:o C 106, 22.4.1991, s. 80 ja EYVL N:o C 326, 16.12.1991 () EYVL N:o C 60, 8.3.1991, s. 12